**Referat af møde i Hjortevildtgruppen for Nordjylland**

**Tidspunkt: 12. marts 2019, kl. 17.00**

**Sted: TRANUM STRAND, STRANDVEJEN 83, 9460 BROVST**

**Dagsorden**:

1. Orientering ved formand og sekretær

*Formanden orienterede om at der skal nedsættes en nyt kommissorium for de regionale hjortevildtgrupper.*

*Samt at indsamling af fortænder af kronhjort til tandslibning var gået rigtigt fint i Nordjylland (især Thisted kommune) Nordjylland kunne præsentere 69 sæt af i alt 251 på landsplan, ros til jægerne.*

1. Dåvildt forvaltningsplan, herunder evt. justering af lokale jagttider

*Der var udsendt besked om at alle som havde ønsker til nye jagttider på dåvildt (jfr. ministerens nye forvaltningsplan) skulle melde ind før dette møde. Der kom en del tilkendegivelser om at man var tilfredse med de nuværende jagttider og der var kun fremsendt ønske om nye jagttider gældende for øen Læsø.*

*Gruppen indstillede på baggrund af bekendtgørelsen og de fremsendte ønsker.*

*Tage Espersen kontakter parterne på Læsø og orientere om den fremsendte jagttid.*

1. Problemer vedrørende fællesjagten ved Tingskoven

*Der har i de sidste 2 sæsoner været afviklet en jagt på kronvildt i området ved Tingskoven i Brovst. Jagten har budt på forskellige udfordringer og det betyder at Naturstyrelsen med opbakning fra hjortevildtgruppen skriver et åbent brev til deltagerne om den videre skæbne for jagten. Brevet rundsendes til gruppens medlemmer for kommentarer inde udsendelse*

1. Ideer til et eventuelt offentligt møde

*Gruppe opfordres til at finde på emner til et kommende offentligt møde.*

1. Eventuelt

På vegne af formanden

Med venlig hilsen

Vildtkonsulent

Tommy N Hansen